ai4bharat/Pralekha huggingface dataset:
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং কোচিতে প্রথম দেশীয় পদ্ধতিতে তৈরি বিমান বাহক জাহাজ নির্মাণ কাজের অগ্রগতি খতিয়ে দেখেছেন
নয়াদিল্লী, ২৫ জুন, ২০২১
প্রতিরক্ষা মন্ত্রী শ্রী রাজনাথ সিং কোচিতে আজ কোচিন শিপ ইয়ার্ড লিমিটেডের তৈরি প্রথম দেশীয় বিমান বাহক জাহাজ নির্মাণ কাজের অগ্রগতি খতিয়ে দেখেছেন। শ্রী সিং-এর সঙ্গে ছিলেন নৌবাহিনীর প্রধান অ্যাডমিরাল করম্বীর সি এবং দক্ষিণ নৌসেনা কম্যান্ডের ফ্ল্যাগ অফিসার কমান্ডিং ইনচিফ ভাইস অ্যাডমিরাল এ কে চাওলা। প্রতিরক্ষা মন্ত্রী নির্মাণ কেন্দ্রস্থলটি পরিদর্শন করেন। তিনি নৌসেনার অন্যান্য কর্মকান্ড সম্পর্কে অবহিত হন। আশা করা যাচ্ছে আইএসি-কে ২০২২ সালের প্রথমার্ধে ভারতীয় নৌসেনায় অন্তর্ভুক্ত করা সম্ভব হবে। এটি ভারতীয় নৌসেনার সবচেয়ে শক্তিশালী সমুদ্র ভিত্তিক সম্পদ হবে।
এই পরিদর্শনের সময় প্রতিরক্ষা মন্ত্রী ভারতীয় নৌবাহিনীর বিভিন্ন উদ্ভাবনীমূলক কাজ, কোভিড-১৯ অতিমারীর বিরুদ্ধে লড়াইয়ে দেশের সেবায় পরিচালিত একটি প্রদর্শনীও ঘুরে দেখেন। পাশাপাশি কোচিতে নৌবাহিনীর বিদ্যালয়ের ১০ বছর বয়সী বীর কাশ্যপ যে ২০২১ সালে প্রধানমন্ত্রী বাল পুরস্কার জিতেছিল, তার সঙ্গেও আলাপচারিতায় মিলিত হন প্রতিরক্ষা মন্ত্রী ।
প্রতিরক্ষা মন্ত্রীকে ১৯৭১এর যুদ্ধের বিজয়লাভের স্মরণে স্বশস্ত্র বাহিনীর উদযাপিত ‘স্বর্ণিম বিজয় বর্ষ’ এবং ভারতের স্বাধীনতার ৭৫ বছর উপলক্ষ্যে ‘আজাদি কা অমৃত মহোৎসব’ এর ক্ষেত্রে ভারতীয় নৌবাহিনী পরিচালিত বিভিন্ন পরিকল্পনাগুলি সম্পর্কে অবহিত করা হয়। শ্রী রাজনাথ সিং দক্ষিণাঞ্চলীয় নৌ কম্যান্ডের অধীন কয়েকটি প্রদর্শনীও ঘুরে দেখেন। কোভিড-১৯ অতিমারী সত্ত্বেও ভারতীয় নৌ বাহিনীর আধিকারিক এবং নাবিকরা শুধুমাত্র বন্ধুত্বপূর্ণ দেশগুলির জন্যই নয়, বিদেশী নাবিকদের যে পেশাদার প্রশিক্ষণ দিয়েছেন, তার জন্য উচ্ছ্বসিত প্রশংসা ব্যক্ত করেন রাজনাথ সিং। প্রতিরক্ষা মন্ত্রী দেশীয় পদ্ধতিতে তৈরি এই বিমান বাহক জাহাজ নির্মাণ কাজের অগ্রগতি বিষয়ে সন্তোষ ব্যাক্ত করেন। প্রধানমন্ত্রী নরেন্দ্র মোদীর ‘আত্মনির্ভর ভারত’ গঠনের এ এক উজ্জ্বল উদাহরণ হিসেবেও বর্ণনা করেন তিনি। কৌশলগত অংশীদারিত্ব মডেলের আওতায় '৭৫-I প্রকল্প'এর আরএফপি-র জন্য প্রতিরক্ষা অধিগ্রহণ পর্ষদের সম্প্রতি অনুমোদনের কথাও স্মরণ করেন তিনি। শ্রী সিং বলেন, এই নির্মাণ দেশের প্রতিরক্ষা ক্ষেত্রকে আরও বেশি শক্তিশালী করে তুলবে এবং সমুদ্র ক্ষেত্রে ভারতের স্বার্থ সুরক্ষিত হবে। কোভিড-১৯ সত্ত্বেও আইএসি নির্মাণ ক্ষেত্রে যে উল্লেখযোগ্য অগ্রগতি হয়েছে, তা প্রশংসনীয় বলেও মন্তব্য করেন তিনি। প্রতিরক্ষা মন্ত্রী বলেন, শক্তিশালী ভারতীয় নৌ বাহিনীর গঠনের প্রতি সরকার প্রতিশ্রুতিবদ্ধ। ভারতীয় নৌ বাহিনীকে আধুনিকীকরণের জন্য সরকার উপযুক্ত ব্যবস্থা গ্রহণ করেছে। পাশাপাশি শান্তি, সুরক্ষা ও সমৃদ্ধির জন্য একটি শক্তিশালী নৌ বাহিনী অত্যন্ত গুরুত্বপূর্ণ ভূমিকা পালন করে বলেও মন্তব্য তিনি করেন।
গালওয়ানের ঘটনা সম্পর্কে শ্রী রাজনাথ সিং বলেন, ভারতীয় নৌ বাহিনী সক্রিয় ভূমিকা নিয়ে সব সময় প্রস্তুত রয়েছে। এর থেকেই প্রমাণ পাওয়া যায় যে ভারত শান্তি চাই, তবে যেকোন পরিস্থিতির মোকাবিলার জন্য তৈরি । তিনি বলেন, ভারতীয় নৌ বাহিনী যেকোন সমস্যা মোকাবিলায় এবং লড়াইয়ের জন্য সর্বদা তৈরি রয়েছে। কোভিড-১৯এর বিরুদ্ধে লড়াইয়ে ভারতীয় নৌ বাহিনীর অবদানের জন্য উচ্ছ্বসিত প্রশংসা ব্যক্ত করেন তিনি। এমনকি ঘূর্ণিঝর তৌকতে এবং এবং ঘূর্ণিঝড় ইয়াস মোকাবিলায় নৌ বাহিনী যেভাবে উদ্ধার ও ত্রাণকার্যে হাত লাগিয়েছিল তা যথেষ্টই প্রশংসনীয়। উল্লেখ্য গতকাল শ্রী রাজনাথ সিং কারওয়ার নৌ ঘাঁটি পরিদর্শন করেন। শ্রী সিং দুদিনের দক্ষিণাঞ্চলীয় নৌ কম্যান্ড সফরের অঙ্গ হিসেবে ‘প্রকল্প সমুদ্র দ্বীপ’ এর আওতায় বর্তমান পরিকাঠামোগত কাজের অগ্রগতি বিষয়ে পর্যালোচনা করেন।
CG/SS/NS
(Visitor Counter : 257
স্বাস্থ্যওপরিবারকল্যাণমন্ত্রক
দেশে ৭ লক্ষ ২০হাজারের মতো সংক্রমিত সুস্থ হয়ে উঠেছেন
জাতীয় স্তরে সুস্থ হয়ে ওঠার হার ৬২.৭২%
সংক্রমিতদের মৃত্যুর হার হ্রাস পেয়ে হয়েছে ২.৪৩%
নতুনদিল্লি, ২১ই জুলাই, ২০২০
সক্রিয়, স্থিতিশীল উদ্যোগ এবং যথাযথ নজরদারী ব্যবস্থা ও দেশ জুড়ে পরীক্ষাগারের সংখ্যা বাড়ানোর ফলে উচ্চ হারে কোভিড-১৯ এ সংক্রমিতদের আরোগ্য লাভ নিশ্চিত হয়েছে।গত ২৪ ঘন্টায় ২৪,৪৯১ জন সুস্থ হয়ে বাড়ি ফিরেছেন। অর্থাৎ দেশে মোট ৭,২৪,৫৭৭ জন সংক্রমিত সুস্থ হয়ে উঠেছেন। মোট সংক্রমিতের ৬২.৭২ শতাংশ আরোগ্য লাভ করেছেন।
এর ফলে বিশ্বে সব থেকে কম কোভিড সংক্রমিত মারা যাচ্ছেন ভারতে౼২.৪৩%। এই হার ক্রমশ কমছে।
আরোগ্য লাভ করা আর চিকিৎসাধীন সংক্রমিতদের মধ্যে পার্থক্যর পরিমাণ এখন ৩,২২,০৪৮।
কোভিড-১৯-এ চিকিৎসাধীন সংক্রমিতের সংখ্যা ৪,০২,৫২৯ জন।
গত ২৪ ঘন্টায় ৩,৩৩,৩৯৫টি নমুনা পরীক্ষা করা হয়েছে। এরফলে এ পর্যন্ত মোট ১,৪৩,৮১,৩০৩টি নমুনার পরীক্ষা হয়েছে।
সারা দেশে পরীক্ষাগারের সংখ্যা বৃদ্ধি পেয়ে ১,২৭৪টি হয়েছে। এর মধ্যে সরকারি পরীক্ষাগার ৮৯২ এবং বেসরকারি পরীক্ষাগার ৩৮২টি। রিয়েল টাইম আরটি-পিসিআর পদ্ধতিতে ৩৯৮টি সরকারি পরীক্ষাগারে এবং ২৫৩টি বেসরকারি পরীক্ষাগারে অর্থাৎ মোট ৬৫১টি পরীক্ষাগারে, ৪৫৭টি সরকারি পরীক্ষাগার এবং ৫৯টি বেসরকারি পরীক্ষাগার অর্থাৎ মোট ৫১৬টি পরীক্ষাগারে ট্রুন্যাট-এর মাধ্যমে এবং ৩৭টি সরকারি ও ৭০টি বেসরকারি পরীক্ষাগারে অর্থাৎ মোট ১০৭টি পরীক্ষাগারে সিবিন্যাট-এর মাধ্যমে নমুনা পরীক্ষা করা হচ্ছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
প্রধানমন্ত্রীরদপ্তর
হরিয়ানার প্রতিষ্ঠা দিবসে রাজ্যের রাজ্যবাসীকে প্রধানমন্ত্রীর শুভেচ্ছা
নতুন দিল্লি, ১, নভেম্বর, ২০২০
প্রধানমন্ত্রী শ্রী নরেন্দ্র মোদী হরিয়ানার রাজ্যবাসীকে রাজ্যের প্রতিষ্ঠা দিবসে শুভেচ্ছা জানিয়েছেন।
প্রধানমন্ত্রী বলেছেন,”হরিয়ানার অধিবাসীরা ভারতের ইতিহাসে প্রগতি এবং সমৃদ্ধির প্রতীক হিসেবে গুরুত্বপূর্ণ স্থান রাখায় তাঁদের অভিনন্দন। রাজ্যের প্রতিষ্ঠা দিবসে আন্তরিক শুভেচ্ছা জানাই। এই রাজ্য নতুন নতুন কীর্তি স্থাপন করুক। ”
CG/CB/SFS
(
গ্রামোন্নয়নমন্ত্রক
কেন্দ্রীয় গ্রামোন্নয়ন মন্ত্রক উদ্ভাবিত ‘জলদূত অ্যাপ’-এর দেশজুড়ে সূচনা হচ্ছে আগামীকাল
নয়াদিল্লি, ২৬ সেপ্টেম্বর, ২০২২
কেন্দ্রীয় গ্রামোন্নয়ন মন্ত্রক উদ্ভাবিত ‘জলদূত অ্যাপ’-এর শুভ সূচনা হচ্ছে আগামীকাল। কেন্দ্রীয় গ্রামোন্নয়ন ও পঞ্চায়েতি রাজ দপ্তরের মন্ত্রী শ্রী গিরিরাজ সিং আগামীকাল নয়াদিল্লিতে আয়োজিত এক অনুষ্ঠানে অ্যাপটির সূচনা করবেন।
এই অ্যাপ-এর সাহায্যে গ্রামের নির্দিষ্ট কূপগুলিতে জলস্তর মাপা সম্ভব হবে। এটি চালু হলে বছরে দু’বার, বর্ষার আগে ও পরে, কূপগুলির জলস্তর মাপার ক্ষেত্রে বিশেষ সুবিধা হবে গ্রাম রোজগার সহায়কদের। প্রতিটি গ্রামে দু’ থেকে তিনটি কূপকে নির্দিষ্ট করা হবে জলস্তর মাপার জন্য এবং এইভাবে কোনও একটি গ্রামে ভূগর্ভে সঞ্চিত জলের মাত্রা পরিমাপ করার কাজ অনেকটাই সহজ হয়ে যাবে।
এছাড়াও, অ্যাপটি চালু হলে প্রয়োজনীয় কাজকর্মে বিশেষ সুবিধা হবে পঞ্চায়েত সংস্থাগুলির কারণ, ভূগর্ভস্থ জলের মাত্রা সম্পর্কিত তথ্য ও পরিসংখ্যানের ওপর ভিত্তি করে তারা কাজের ছক ও পরিকল্পনা তৈরি করতে পারবে। গ্রাম পঞ্চায়েত উন্নয়ন পরিকল্পনা এবং মহাত্মা গান্ধী এনআরইজিএ পরিকল্পনার আওতায় প্রক্রিয়াকরণের কাজও এই অ্যাপটির সাহায্যে প্রাপ্ত তথ্য ও পরিসংখ্যানের মাধ্যমে করা যাবে।
প্রসঙ্গত উল্লেখ্য, গ্রাম ও শহরাঞ্চলে জল ব্যবস্থাপনার উন্নয়নের লক্ষ্যে সারা দেশে বিভিন্ন সময়ে নানা ধরনের পদক্ষেপ গ্রহণ করা হয়। বনসৃজন, জলাশয়গুলির উন্নয়ন ও সংস্কার, বৃষ্টির জল সঞ্চিত রাখা ইত্যাদির মধ্য দিয়ে জল ব্যবস্থাপনার বিষয়টিকে বিশেষভাবে গুরুত্ব দেওয়া হয়। ভূগর্ভস্থ জল আহরণ এবং ভূতলে জলের অন্যান্য উৎস থেকে জল সংগ্রহের বিষয়টি বর্তমানে দেশের বিভিন্ন অংশে এক সঙ্কটজনক পরিস্থিতিতে পৌঁছে গেছে। বহু ক্ষেত্রেই জলস্তর নেমে যাওয়ার কারণে দেশের কৃষক সহ এক বিরাট অংশের মানুষকে সমস্যায় পড়তে হচ্ছে। এই কারণে সময়ান্তরে জলস্তর মাপার বিষয়টি বর্তমান পরিস্থিতিতে একান্তই জরুরি হয়ে পড়েছে।
আগামীকালের অনুষ্ঠানে বিভিন্ন কেন্দ্রীয় দপ্তরের মন্ত্রী, সচিব ও পদস্থ আধিকারিকরা উপস্থিত থাকবেন। ভিডিও কনফারেন্সের মাধ্যমে যোগ দেবেন রাজ্য ও কেন্দ্রশাসিত অঞ্চলগুলির প্রতিনিধিরাও।
PG/SKD/DM
(Visitor Counter : 161
স্বাস্থ্যওপরিবারকল্যাণমন্ত্রক
বেশ কিছুদিন ধরে টানা নতুন করে আক্রান্তদের তুলনায় ভারতে সুস্থতার সংখ্যা বেশি
নয়াদিল্লী, ২৭ সেপ্টেম্বর, ২০২০
গত ৯ দিন ধরে টানা ভারতে নতুন করে আক্রান্তদের তুলনায় সুস্থতার সংখ্যা বেশি। সুস্থ রোগীর সংখ্যা বৃদ্ধি হচ্ছে ঊর্ধ্ব গতিতে। দৈনিক গড়ে সুস্থতার সংখ্যা ৯০ হাজারের বেশি।
দেশে গত ২৪ ঘন্টায় নতুন করে সুস্থ হয়েছেন ৯২ হাজার ৪৩ জন। যেখানে নতুন আক্রান্তের সংখ্যা ৮৮ হাজার ৬০০। এই নিয়ে সুস্থতার মোট সংখ্যা দাঁড়িয়েছে প্রায় ৫০ লক্ষ । ঊর্ধ্বগতি বজায় রেখে জাতীয় সুস্থতার হার বর্তমানে ৮২.৪৬ শতাংশ।
দৈনিক সুস্থতার উচ্চহার ভারতকে গোটা বিশ্বে সবচেয়ে বেশি সুস্থতার সংখ্যায় শীর্ষে রেখেছে।
যেহেতু ভারতে নতুন আক্রান্তের তুলনায় সুস্থতার সংখ্যা বেশি তাই সুস্থতার হার এবং আক্রান্তের হারের শতকরা হিসেবের মধ্যে পার্থক্য বেড়েই চলেছে।
সুস্থতার সংখ্যা এবং আক্রান্তের সংখ্যার মধ্যে পার্থক্য প্রায় ৫০ লক্ষ ।
আক্রান্তের সংখ্যা গত কয়েকদিন ধরেই ১০ লক্ষের নিচে। মোট পজিটিভ কেসের মধ্যে অ্যাক্টিভ কেসের হার মাত্র ১৫.৯৬ শতাংশ এবং তা ক্রমেই আরও কমছে।
কেন্দ্র এবং রাজ্য ও কেন্দ্রশাসিত অঞ্চলের সরকারের মধ্যে নিবিড়, অতিসক্রিয়, সমন্বিত এবং কার্যকরী সমন্বয়ের ফলেই দৈনিক সুস্থতার সংখ্যা উঁচুতে রাখা সম্ভব হয়েছে।
২১টি রাজ্য ও কেন্দ্রশাসিত অঞ্চলে সুস্থতার সংখ্যা নতুন করে আক্রান্তের সংখ্যার তুলনায় বেশি।
এই ফলাফল সম্ভব হয়েছে দীর্ঘমেয়াদী বহুমুখী রণকৌশল এবং উপযু্ক্ত সক্রিয়তা, তার সঙ্গে কেন্দ্রীয় সরকারের নিয়মিত পর্যালোচনার ফলে। দেশজুড়ে নমুনা পরীক্ষা মাধ্যমে দ্রুত চিহ্নিতকরণ, চটজলদি নজরদারি এবং খোঁজ রাখা ও তার সঙ্গে সঠিক মাত্রায় চিকিৎসা পরিষেবার জন্যই এই উৎসাহব্যাঞ্জক ফলাফল।
CG/AP /NS
(Visitor Counter : 115
তথ্যওসম্প্রচারমন্ত্রক
“যোগাভ্যাস নতুন ভারতের মন্ত্র” : প্রকাশ জাভড়েকর
তথ্য ও সম্প্রচার মন্ত্রী শ্রী প্রকাশ জাভড়েকর বলেছেন, যোগাভ্যাস স্বাস্থ্যকর জীবন, জীবনযাত্রা এবং রোগ প্রতিরোধে সাহায্য করে। বিশ্বের কাছে যোগ হল ভারতের একটি উপহার। প্রধানমন্ত্রী শ্রী নরেন্দ্র মোদীর নেতৃত্বে নতুন ভারতে এটি মন্ত্র হয়ে উঠেছে। রাষ্ট্রসঙ্ঘের স্বীকৃতিতে যোগ বিশ্ব জুড়ে সমাদৃত হচ্ছে। প্রতি বছর ২১শে জুন দিনটি ২০০টি দেশে আন্তর্জাতিক যোগ দিবস হিসাবে পালিত হচ্ছে।
ভারতে এবং বিদেশে যোগের বিষয়ে বিস্তারিত তথ্য পৌঁছে দেওয়ার ক্ষেত্রে প্রচারমাধ্যমের গুরুত্বপূর্ণ ভূমিকাকে স্বীকৃতি দিতে এ বছর তথ্য ও সম্প্রচার মন্ত্রক প্রথম ‘আন্তঃরাষ্ট্রীয় যোগ দিবস মিডিয়া সম্মান’  দেওয়ার সিদ্ধান্ত নিয়েছে।
যে সমস্ত বিভাগে প্রচারমাধ্যমকে এই পুরস্কার দেওয়া হবে :
Ø মুদ্রণ, বৈদ্যুতিন এবং বেতার ও টেলিভিশন প্রতিষ্ঠান।
Ø তিনটি ভাগে ৩৩টি প্রতিষ্ঠানকে সম্মান প্রদান।
Ø ২২টি ভারতীয় ভাষা এবং ইংরেজির জন্য ১১টি ‘বেস্ট মিডিয়া কভারেজ অফ যোগ ইন নিউজপেপার্স’ সম্মান।
Ø ২২টি ভারতীয় ভাষা এবং ইংরেজির জন্য ১১টি ‘বেস্ট মিডিয়া কভারেজ অফ যোগ ইন টেলিভিশন’ সম্মান।
Ø ২২টি ভারতীয় ভাষা এবং ইংরেজির জন্য ১১টি ‘বেস্ট মিডিয়া কভারেজ অফ যোগ ইন রেডিও’ সম্মান।
2
Ø এই সম্মান হিসেবে একটি পদক ও শংসাপত্র দেওয়া হবে।
Ø এওয়াইডিএমএস-এর জন্য ১০ই জুন থেকে ২৫শে জুন পর্যন্ত প্রচার করতে হবে।
Ø যোগকে জনপ্রিয় করার জন্য প্রচার মাধ্যমের উদ্যোগের মূল্যায়ন করবেন ছ’জন বিচারক।
Ø এই পুরস্কার প্রদানের অনুষ্ঠানের নির্ঘন্ট পরে ঘোষণা করা হবে। জুলাই মাসে এই পুরস্কার দেওয়া হতে পারে।
কেন্দ্রীয় মন্ত্রীর এই মতবিনিময় অনুষ্ঠানে তথ্য ও সম্প্রচার সচিব শ্রী অমিত খারে এবং মন্ত্রকের উচ্চপদস্থ আধিকারিকরা উপস্থিত ছিলেন।
(Visitor Counter : 121
পরমাণুশক্তিদপ্তর
দেশজ প্রযুক্তিতে ১০টি পরমাণু বিদ্যুৎ চুল্লি স্থাপনের সিদ্ধান্ত
নয়াদিল্লি, ১৯ জুলাই ২০১৮
২০১৭-র জুন মাসে দেশের ৪টি রাজ্যে ৭০০ মেগাওয়াট বিদ্যুৎ উৎপাদন ক্ষমতাসম্পন্ন ১০টি পরমাণু বিদ্যুৎ চুল্লি স্থাপনের সিদ্ধান্ত নেওয়া হয়েছে। ভারত সরকারের পরমাণু শক্তি নিগম  দেশজ প্রযুক্তিতে এই চুল্লিগুলি স্থাপন করবে। মধ্যপ্রদেশের চুটকায় ২টি; কর্ণাটকের কাইগায় ২টি; রাজস্থানের মাহি বাঁশোয়ারায় ৪টি; এবং হরিয়ানার গোরখপুরে এই ধরণের ২টি করে পরমাণু চুল্লি স্থাপন করা হবে। এই লক্ষ্যে ইতিমধ্যেই জমি অধিগ্রহণ, পরিবেশগত ছাড়পত্র; স্থানীয় অধিবাসীদের পুনর্বাসন প্রভৃতি কাজ শুরু হয়েছে। ২০৩১ সালের মধ্যে দেশে উৎপাদিত পরমাণু বিদ্যুতের পরিমাণ ২২,৪৮০ মেগাওয়াটে নিয়ে যাওয়ার লক্ষ্যেই এই চুল্লিগুলি স্থাপনের সিদ্ধান্ত নেওয়া হয়েছে বলে আজ রাজ্যসভায় এক প্রশ্নের লিখিত জবাবে পরমাণু শক্তি ও মহাকাশ দপ্তরের প্রতিমন্ত্রী  ডঃ জিতেন্দ্র সিং একথা জানিয়েছেন।
CG/PB/SB…
(Visitor Counter : 79
রেলমন্ত্রক
পশ্চিমবঙ্গে আজ আরো দুটি শ্রমিক স্পেশাল ট্রেন এসে পৌঁছেছে
কলকাতা, ১২ মে, ২০২০
১২ তারিখ পর্যন্ত দেশের বিভিন্ন স্থান থেকে ৫৪২ শ্রমিক স্পেশাল ট্রেন চালানো হয়েছে। এর মধ্যে ৪৫০টি ট্রেন গন্তব্যে পৌঁছে গেছে। ৯২টি ট্রেন যাত্রা পথে রয়েছে।
এই ট্রেনগুলির মধ্যে পশ্চিমবঙ্গে আজ ২টি শ্রমিক স্পেশাল ট্রেন এসে পৌঁছেছে। একটি ট্রেন বেঙ্গালুরু থেকে ছেড়ে আজ ভোর সাড়ে পাঁচটায় বাঁকুড়াতে এসে পৌঁছায়। এই ট্রেনে ১২৪৭ জন যাত্রী ছিলেন। এর মধ্যে ৪৭টি শিশু ছিল।
দ্বিতীয় ট্রেনটি কাটপাডি থেকে ছেড়ে আজ বিকেল চারটে পঞ্চান্ন মিনিটে হাওড়ায় এসে পৌঁছায়। এই ট্রেনে ১১২৬ জন যাত্রী ছিলেন।
দুটি ট্রেনেই শ্রমিক, চিকিৎসা করাতে গিয়ে আটকে পড়া রোগী এবং তাঁদের পরিজনেরা ছিলেন।
আগামীকাল পশ্চিমবঙ্গের খড়্গপুর ও নিউ জলপাইগুড়িতে দুটি ট্রেন আসবে। ভেলোর থেকে খড়্গপুরে যে ট্রেনটি আসছে সেটিতে ১৪৬৪ জন যাত্রী রয়েছেন। কর্ণাটকের মালুর থেকে নিউ জলপাইগুড়িগামী ট্রেনটিতে ১৪১৯ জন যাত্রী আছেন।
শ্রমিক স্পেশাল ট্রেনে শারীরিক দূরত্ব বজায় রাখা হচ্ছে। ট্রেন ছাড়ার আগে যাত্রীদের শারীরিক পরীক্ষা করা হচ্ছে। যাত্রাপথে আইআরসিটিসি থেকে যাত্রীদের বিনামূল্যে জল ও খাবার দেওয়া হয়।
ট্রেনগুলি গন্তব্য স্টেশনে পৌঁছানোর পর পশ্চিমবঙ্গ সরকারের পক্ষ থেকে যাত্রীদের শারীরিক পরীক্ষা করা হয়।
পরিযায়ী শ্রমিক, তীর্থযাত্রী, পর্যটক, ছাত্র-ছাত্রী সহ অন্য যে সমস্ত নাগরিক দেশের বিভিন্ন প্রান্তে লকডাউনের কারণে আটকে রয়েছেন, কেন্দ্রীয় স্বরাষ্ট্র মন্ত্রকের নির্দেশ অনুসারে ভারতীয় রেল, তাঁদের জন্য ‘শ্রমিক স্পেশাল’ ট্রেন চালানোর সিদ্ধান্ত নেয়।
(CG/CB
কেন্দ্রীয়মন্ত্রিসভা
সাফাই কর্মচারীদের জন্য জাতীয় কমিশনের মেয়াদ তিন বছর বৃদ্ধির প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ১৯ জানুয়ারি, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে সাফাই কর্মচারীদের জন্য জাতীয় কমিশনের মেয়াদ তিন বছর বৃদ্ধির প্রস্তাবটি অনুমোদিত হয়েছে। এর ফলে, ৩১শে মার্চের পরও আরও তিন বছর এই কমিশন কার্যকর থাকবে। এর জন্য প্রায় ৪৩ কোটি ৬৮ লক্ষ টাকা ব্যয় হবে।
প্রভাব : এই সিদ্ধান্তের ফলে সাফাই কর্মচারীরা সবচেয়ে বেশি উপকৃত হবেন। ২০২১ – এর ৩১শে ডিসেম্বর এমএস অ্যাক্ট সার্ভে অনুযায়ী দেশে ৫৮ হাজার ৯৮ জন সাফাই কর্মচারী হাত দিয়ে বর্জ্য পরিষ্কার করেন। এই কমিশনের মাধ্যমে তাঁরা উপকৃত হবেন।
বিস্তারিত : ১৯৯৩ সালের এনসিএসকে আইন অনুযায়ী, এই কমিশন গঠন করা হয়। এর মেয়াদ ছিল ১৯৯৭ সালের ৩১শে মার্চ পর্যন্ত। পরবর্তীতে কমিশনের মেয়াদ বাড়িয়ে ২০০৩ – এর ৩১শে মার্চ ও ২০০৪ – এর ২৯শে ফেব্রুয়ারি পর্যন্ত করা হয়। ২০০৪ – এর ২৯শে ফেব্রুয়ারি এনসিএসকে আইনটির মেয়াদ শেষ হয়। এরপর, সাফাই কর্মচারীদের জাতীয় কমিশনকে বিধিবদ্ধ নয়, এরকম একটি প্রতিষ্ঠানে পরিণত করা হয়। কমিশনের বর্তমান মেয়াদ শেষ হবে এ বছরের ৩১শে মার্চ।
প্রেক্ষাপট : জাতীয় কমিশন সাফাই কর্মচারীদের কল্যাণে বিভিন্ন সময়ে সরকারকে নানা ধরনের সুপারিশ করে থাকে। তাঁদের জন্য নির্ধারিত কল্যাণমূলক কর্মসূচির মূল্যায়ন এবং অভিযোগ নিষ্পত্তি কমিশনের মাধ্যমে করা হয়। হাত দিয়ে বর্জ্য পরিষ্কার করা সাফাই কর্মচারীদের জন্য কর্মসংস্থান ও পুনর্বাসন সংক্রান্ত ২০১৩ সালের আইন অনুযায়ী কমিশন কেন্দ্র ও রাজ্য সরকারকে বিভিন্ন সময়ে নানা প্রস্তাব পাঠায়। সাফাই কর্মচারীদের কল্যাণার্থে বিভিন্ন কর্মসূচিগুলি যথাযথ বাস্তবায়ন হচ্ছে কিনা, সে বিষয়ে খোঁজখবর নেওয়া হয়। সরকার সাফাই কর্মচারীদের মানোন্নয়নে বিভিন্ন উদ্যোগ নিলেও তাঁরা এখনও আর্থ-সামাজিক ও শিক্ষা ক্ষেত্রে পিছিয়ে রয়েছেন। বর্তমানে যন্ত্রের সাহায্যে সেফটিক ট্যাঙ্ক ও নর্দমা পরিষ্কার করা হয়। যাঁরা হাত দিয়ে এগুলি পরিষ্কার করতেন, তাঁদের জন্য পুনর্বাসনের ব্যবস্থা করা হয়েছে। তা সত্ত্বেও কখনও কখনও কোথাও কোথাও হাত দিয়ে পরিষ্কারের খবর প্রকাশিত হয়। সরকার তাই এই ব্যবস্থা বন্ধের জন্য আরও নজরদারি চালানোর সিদ্ধান্ত নিয়েছে।
CG/CB/SB
(
প্রতিরক্ষামন্ত্রক
ভারত ও অস্ট্রেলিয়ার মধ্যে শুরু হয়েছে তৃতীয় যৌথ নৌ-মহড়া অসিইনডেক্স-১৯
নয়াদিল্লি, ০২ এপ্রিল, ২০১৯
বিশাখাপত্তনমে আজ ভারত ও অস্ট্রেলিয়ার মধ্যে তৃতীয় যৌথ নৌ-মহড়া অসিইনডেক্স-১৯-এর সূচনা হয়েছে। এই মহড়ায় অস্ট্রেলিয়ার হামাস ক্যানবেরা  হেলিকপ্টার, হামাস নিউ ক্যাস্টেল  এবং হামাস প্যারাম্যাটা যুদ্ধ জাহাজ ও হামাস কোলিন ডুবো জাহাজ অংশ নিচ্ছে। ভারত ও অস্ট্রেলিয়ার মধ্যে দুই দেশের নৌবাহিনীর দক্ষতা বৃদ্ধি ও মানোন্নয়নের উদ্দেশেই এই যৌথ মহড়ার আয়োজন করা হয়েছে।
দুই দেশের মধ্যে দ্বিপাক্ষিক সম্পর্ক এবং প্রতিরক্ষা ক্ষেত্রকে আরও বেশি শক্তিশালী করে তুলতে ২০১৪ সালে ভারত ও অস্ট্রেলিয়ার মধ্যে চুক্তি হয়। তারই অঙ্গ হিসেবে এই মহড়া।
CG/SS/NS
(Visitor Counter : 168
প্রতিরক্ষামন্ত্রক
কেরলে ভারতীয় সেনাবাহিনীর বন্যাত্রাণের কাজ
নয়াদিল্লি, ১৭ আগস্ট, ২০১৮
কেরলের বন্যা দুর্গতদের জন্য ভারতীয় সেনাবাহিনী জোরদার ত্রাণ ও উদ্ধারের কাজ চালাচ্ছে। ২০১৮-র ৯ আগস্ট থেকে সেখানে প্রবল বর্ষণের ফলে বন্যা দেখা দিয়েছে। ঐ দিনই সেনাবাহিনীর সাহায্য চাওয়া হয়। তারপরই সেনাবাহিনীর পক্ষ থেকে যুদ্ধকালীন তৎপরতায় ত্রাণ ও উদ্ধারের কাজ চালানো হচ্ছে। সাধারণ মানুষ ও রাজ্য প্রশাসন সেনাবাহিনীর এই কাজের প্রশংসা করেছে। আজ পর্যন্ত সেনাবাহিনীর ১০টি বন্যা ত্রাণ দল কেরলের ১০টি জেলায় উদ্ধারের কাজ চালাচ্ছে। এর প্রত্যেকটি দলে ৬৫ জন করে সেনাকর্মী রয়েছেন। বন্যাত্রাণের ১০টি দল ছাড়াও যোধপুর, ভোপাল, পুণে, ব্যাঙ্গালোর এবং সেকেন্দ্রাবাদ থেকে ৪০ জন করে সেনাকর্মী সমন্বিত ১০টি ইঞ্জিনিয়ার কর্মী বাহিনীও কাজ চালাচ্ছে। নিরবচ্ছিন্ন ও প্রবল বর্ষণ সত্ত্বেও ভারতীয় সেনাকর্মীরা প্রত্যন্ত গ্রামগুলিতে যোগাযোগ ব্যবস্থা পুনঃস্থাপনের লক্ষ্যে অস্থায়ী সেতু, বাঁধ ও বিকল্প পথ নির্মাণ করছে। ৩৮টি প্রত্যন্ত এলাকাকে যুক্ত করার জন্য এই ধরণের ১৩টি অস্থায়ী সেতু ইতিমধ্যেই নির্মাণ করা হয়েছে। ২২ জন বিদেশী নাগরিক সহ মোট ৩,৬২৭ জন কর্মীকে উদ্ধার করা হয়েছে। ১৯টি গ্রামে চিকিৎসা সরঞ্জাম ও ত্রাণ-সামগ্রী পাঠানো হয়েছে। ৫০০ জন অসামরিক ব্যক্তির চিকিৎসার ব্যবস্থা করা হয়েছে। এছাড়াও, ১৭ আগস্ট বিভিন্ন স্থানে অসামরিক প্রশাসনের হাতে ৩ হাজার আগে থেকে রান্না করা খাবার এবং ৩০০টি লাইফ জ্যাকেট প্রদান করা হয়েছে।
CG/PB/SB…
(Visitor Counter : 110
পরিবেশওঅরণ্যমন্ত্রক
বিশ্বের বৃহত্তম ক্যামেরা ট্র্যাপ-ভিত্তিক বন্য প্রাণী সমীক্ষার জন্য ভারতের ব্যাঘ্র গণনা নতুন গিনেস রেকর্ড করেছে
নয়াদিল্লি, ১১ জুলাই, ২০২০
২০১৮’র সর্বভারতীয় ব্যাঘ্র গণনার ফলাফল গত বছর বিশ্ব ব্যাঘ্র দিবসের দিন প্রধানমন্ত্রী শ্রী নরেন্দ্র মোদী জাতির উদ্দেশে ঘোষণা করেন। ব্যাঘ্র গণনার এই সমীক্ষা বিশ্বের বৃহত্তম ক্যামেরা ট্র্যাপ-ভিত্তিক বন্য প্রাণ সমীক্ষা হিসাবে গিনেস ওয়ার্ল্ড রেকর্ড করেছে।
বিশ্ব রেকর্ডের এই সাফল্যকে অসাধারণ উপলব্ধি হিসাবে বর্ণনা করে কেন্দ্রীয় পরিবেশ মন্ত্রী শ্রী প্রকাশ জাভড়েকর এক ট্যুইটে বলেছেন, আত্মনির্ভর গড়ে তোলার লক্ষ্যে এটি একটি উজ্জ্বল দৃষ্টান্ত। প্রধানমন্ত্রীর কথায় এই সাফল্য সংকল্প থেকে সিদ্ধির মাধ্যমে অর্জিত হয়েছে।
শ্রী জাভড়েকর আরও বলেন, প্রধানমন্ত্রীর সুদক্ষ নেতৃত্বে ভারত নির্ধারিত সময়ের চার বছর আগেই বন্য বাঘের সংখ্যা দ্বিগুণ করতে সফল হয়েছে। সর্বশেষ গণনা অনুযায়ী, দেশে বন্য পরিবেশে বাঘের সংখ্যা ২ হাজার ৯৬৭। বিশ্বে বন্য পরিবেশে মোট বাঘের প্রায় ৭৫ শতাংশের বাসস্থান ভারতে।
গিনেস ওয়ার্ল্ড রেকর্ড ওয়েবসাইটে দেওয়া শংসাপত্রে বলা হয়েছে ২০১৮-১৯ এ পরিচালিত চতুর্থ পর্যায়ের এই সমীক্ষা তথ্যগত এবং সম্পদ নিরূপণের দিক থেকে অত্যন্ত সুসংবদ্ধ। ভারতে ১৪১টি বন্য পরিবেশে ২৬ হাজার ৮৩৮টি জায়গায় ক্যামেরা ট্র্যাপ বসানো হয়। এই ক্যামেরা ট্র্যাপগুলির মাধ্যমে ১ লক্ষ ২১ হাজার ৩৩৭ বর্গকিলোমিটার এলাকা জুড়ে সমীক্ষা চালানো হয়। ক্যামেরা ট্র্যাপগুলিতে ৩ কোটি ৪৮ লক্ষ ৫৮ হাজারেরও বেশি ছবি লেন্স বন্দী হয়েছে। এই ছবিগুলির মধ্যে ৭৬ হাজার ৬৫১টি বাঘের এবং ৫১ হাজার ৭৭৭টি লেপার্ডের। ক্যামেরা ট্র্যাপগুলি থেকে প্রাপ্ত ছবিগুলির মধ্যে ২ হাজার ৪৬১টি ছবি পৃথক পৃথক বাঘের। এই ছবিগুলির মধ্যে বাচ্চা বাঘের হিসাব ধরা হয়নি। বাঘ চিহ্নিতকরণের জন্য স্ট্রিপ-প্যাটার্ন রিকগনেশন সফট্ওয়্যার ব্যবহার করা হয়েছে।
২০১৮’র ব্যাঘ্র গণনায় প্রায় ৫ লক্ষ ২৩ হাজার কিলোমিটার এলাকায় পায়ে হেঁটে সমীক্ষা চালানো হয়েছে এবং ৩ লক্ষ ১৭ হাজার ৯৫৮টি বন্য পরিবেশ থেকে নমুনা সংগ্রহ করা হয়েছে। উল্লেখ করা যেতে পারে পারে, প্রতি চার বছর অন্তর জাতীয় স্তরে ব্যাঘ্র সমীক্ষা করা হয়ে থাকে। ওয়াইল্ড লাইফ ইন্সটিটিউট অফ ইন্ডিয়ার কারিগরি সহায়তায় জাতীয় ব্যাঘ্র সংরক্ষণ কর্তৃপক্ষ এই সমীক্ষার কাজ করে থাকে। এই সমীক্ষায় রাজ্য বন দপ্তরগুলিও অংশগ্রহণ করে থাকে। বিশ্বে আর কোথাও ব্যাঘ্র সমীক্ষার জন্য ভারতের মতো প্রযুক্তি-নির্ভর এবং মানবসম্পদকে কাজে লাগিয়ে এ ধরনের সমীক্ষা পরিচালিত হয় না। ব্যাঘ্র গণনার এই সমীক্ষা ৯টি সংরক্ষিত এলাকা থেকে বর্তমানে ৫০টি সংরক্ষিত এলাকায় সম্প্রসারিত হয়েছে।
(CG/BD/SB
যুবওক্রীড়াবিষয়কমন্ত্রক
ক্রীড়া ব্যক্তিত্বদের উৎসাহদান ভাতা
নয়াদিল্লি, ২৭ জুন, ২০১৯
ক্রীড়া ব্যক্তিত্বদের উৎসাহদান ভাতা বাজেটে ২৬ কোটি টাকা বাড়ানো হয়েছে। গত বছর এই খাতে বরাদ্দ করা হয়েছিল ৬১ কোটি টাকা যা এ বছর অন্তর্বর্তী বাজেটে বাড়িয়ে বরাদ্দ করা হয়েছে ৮৭ কোটি টাকা।
নির্দিষ্ট নীতি-নির্দেশিকা মেনে সমস্ত যোগ্য ক্রীড়া ব্যক্তিত্বদের নগদ অর্থ পুরস্কার ও পেনশন দেওয়া হয়। গত বছর অর্থের অপর্যাপ্ত ব্যবস্থা থাকায় নগদ অর্থ থেকে মেডেল বিতরণের সময় জাতীয় ক্রীড়া উন্নয়ন পর্ষদ থেকে টাকা ধার করতে হয়েছিল। এ বছর এই বাজেট বৃদ্ধির মাধ্যমে তা পরিশোধ করে দেওয়া হয়েছে।
ক্রীড়া পরিকাঠামোর উন্নয়ন, আন্তর্জাতিক স্তরে ক্রীড়াক্ষেত্রের সুযোগ-সুবিধা বৃদ্ধি এবং ক্রীড়া ব্যক্তিত্বদের উৎসাহদানে কেন্দ্রীয় সরকার সবরকম ব্যবস্থা গ্রহণ করেছে।
লোকসভায় আজ এক প্রশ্নের লিখিত জবাবে একথা জানিয়েছেন স্বাধীন দায়িত্বপ্রাপ্ত কেন্দ্রীয় প্রতিমন্ত্রী শ্রী কিরেন রিজিজু।
CG/SS/DM
(Visitor Counter : 62
রেলমন্ত্রক
ওড়িশায় রেল দুর্ঘটনায় মৃতদের শনাক্তকরণের জন্য ভারতীয় রেলের আবেদন
ওড়িশা সরকারের সহায়তায় মৃত, হাসপাতালে চিকিৎসাধীন এবং শনাক্ত হয়নি এমন মৃতদেহগুলির ছবির লিঙ্ক দেওয়া হয়েছে
নয়াদিল্লি, ৫ জুন, ২০২৩
ওড়িশার বাহানাগাতে দুর্ভাগ্যজনক রেল দুর্ঘটনায় এখনও পর্যন্ত নিখোঁজ থাকা ব্যক্তিদের সম্পর্কে পরিবার পরিজনকে খবর পেতে সাহায্য করার জন্য ভারতীয় রেল ওড়িশা সরকারের সহায়তায় ব্যবস্থা গ্রহণ করেছে। এই দুর্ঘটনায় প্রভাবিত যাত্রীদের পরিবারের সদস্য/আত্মীয়/বন্ধু বা শুভাকাঙ্খীরা মৃত ব্যক্তি বা বিভিন্ন হাসপাতালে ভর্তি থাকা ব্যক্তিদের বিষয়ে কিংবা যেসব দেহ এখনও শনাক্ত করা যায়নি তাঁদের সম্পর্কে নিম্নলিখিত বিবরণের সাহায্যে খোঁজ নিতে পারেন।
ওড়িশায় দুর্ভাগ্যজনক বাহানাগা রেল দুর্ঘটনায় মৃতদের ছবির জন্য লিঙ্ক https://srcodisha.nic.in/Photos%20Of%20Deceased%20with%20Disclaimer.pdf
বিভিন্ন হাসপাতালে চিকিৎসাধীন যাত্রীদের তালিকার জন্য লিঙ্ক
https://www.bmc.gov.in/train-accident/download/Lists-of-Passengers-Undergoing-Treatment-in-Different-Hospitals_040620230830.pdf
এসসিবি কটকে চিকিৎসাধীন অজ্ঞাতপরিচয় ব্যক্তিদের জন্য লিঙ্ক
https://www.bmc.gov.in/train-accident/download/Un-identified-person-under-treatment-at-SCB-Cuttack.pdf
রেল দুর্ঘটনায় প্রভাবিত যাত্রীদের পরিবার ও আত্মীয়-পরিজনের সঙ্গে তাঁদের যোগাযোগ করিয়ে দেওয়ার জন্য ১৩৯ হেল্পলাইন নম্বরটি ২৪ ঘণ্টা কাজ করছে। রেলের পদস্থ আধিকারিকরা ১৩৯ হেল্পলাইন নম্বরটি চালনার কাজ করছেন। পাশাপাশি বিএমসি-এর হেল্পলাইন নম্বর ১৮০০৩৪৫০০৬১/১৯২৯ ও ২৪X৭ কাজ করছে। ভুবনেশ্বরে পুরো কমিশনারের অফিসে একটি কন্ট্রোল রুম খোলা হয়েছে। সেখান থেকে জনগণকে হাসপাতাল বা মর্গে পাঠানো হচ্ছে। জনগণের সুবিধার জন্য আধিকারিকদের নিয়োগ করা হয়েছে।
CG/PM/NS….
(Visitor Counter : 487
আয়ুষ
কোভিড–১৯ সংকটে নিজের যত্ন নিতে রোগ-প্রতিরোধ ক্ষমতা বৃদ্ধির ওপর আয়ুষ মন্ত্রকের গুরুত্ব আরোপ
নতুনদিল্লি, ১০ এপ্রিল, ২০২০
আয়ুষ মন্ত্রক, পরীক্ষিত আয়ুর্বেদের ফলাফলের ওপর ভিত্তি করে রোগ- প্রতিরোধ বৃদ্ধি সংক্রান্ত একটি নির্দেশিকা জারি করেছে। এই নির্দেশিকাটি ৩১ মার্চ জারি করা হয়।
কোভিড – ১৯ এর কারণে আজ গোটা মানবজাতি বিপদের সম্মুখীন। স্বাস্থ্য সুরক্ষায় দেহের স্বাভাবিক রোগ-প্রতিরোধ ক্ষমতা অত্যন্ত গুরুত্বপূর্ণ ভূমিকা নেয়। আমরা সবাই জানি, সুস্থ থাকার জন্য রোগকে প্রতিরোধ করাই সবথেকে ভালো উপায়। এই মুহুর্তে কোভিড -১৯ এর কোনো ঔষুধ নেই, তাই আমাদের রোগ - প্রতিরোধ ক্ষমতা বাড়ানোর বিষয়টিই ভাবতে হবে।
আয়ুর্বেদ হল জীবনের বিজ্ঞান। প্রকৃতির নানা উপহারের মাধ্যমে সুস্থভাবে, আনন্দে বেঁচে থাকার পথ দেখায় আয়ুর্বেদ। দিনচর্যা অর্থাৎ প্রতিদিনের জীবনযাপন এবং ঋতুচর্যা অর্থাৎ প্রতিটি ঋতুতে জীবনযাপনের মাধ্যমে স্বাস্থ্যসম্মতভাবে বেঁচে থাকা যায়। আয়ুর্বেদ হল উদ্ভিদ ভিত্তিক বিজ্ঞান। আমরা প্রত্যেকে যদি সচেতনভাবে সকলের সঙ্গে সম্প্রীতি বজায় রেখে চলতে পারি, তাহলেই আমাদের রোগ-প্রতিরোধ ক্ষমতা বাড়বে।
আয়ুষ মন্ত্রক, শ্বাসপ্রশ্বাস জনিত পরামর্শ সহ রোগ-প্রতিরোধ মূলক ব্যবস্থা এবং স্বাস্থ্যবিধি পালন করার ওপর গুরুত্ব আরোপ করেছে। বিভিন্ন আয়ুর্বেদিক সাহিত্য এবং বৈজ্ঞানিক প্রতিবেদনও এগুলিকে সমর্থন করেছে।
আয়ুষ মন্ত্রালয়ের পরামর্শ অনুযায়ী সারা দিন গরম জল খান। প্রতিদিন কমপক্ষে ৩০ মিনিট যোগাসন, প্রণায়াম এবং ধ্যান করুন। হলুদ, জিরে, ধনে এবং রসুন রান্নার সময় ব্যবহার করুন।
প্রতিদিন সকালে ১০ গ্রাম  চ্যাবনপ্রাশ খান, যাদের ডায়বেটিস রয়েছে, তাঁরা চিনি ছাড়া চ্যাবনপ্রাশ খান। হারবাল চা অথবা তুলসি, দারুচিনি, গোলমরিচ, শুকনো রসুন এবং মুনাক্কা মিশ্রিত কাথ তৈরি করে সেটি সেবন করুন। এই কাথে স্বাদ বাড়ানোর জন্য গুড় অথবা লেবুর রস দিতে পারেন। ১৫০ মিলিলিটার গরম দুধে আধ চামচ হলুদ গুঁড়ো মিশিয়ে দিনে ১ -২ বার পান করুন। নাকের ২টো ফুটোয় সকালে এবং সন্ধ্যাবেলা তিলের তেল বা নারকোল তেল বা ঘি দিন। ১ চা চামচ তিলের তেল বা নারকেল তেল মুখের মধ্যে দিয়ে কুলকুচি করুন। এরপর গরম জল দিয়ে মুখটা ধুয়ে নিন। এই প্রক্রিয়াটি দিনে ১ – ২ বার প্রতিদিন করুন।
কারোর যদি শুকনো কাশি হয় অথবা গলা খুস খুস করে তাহলে পুদিনা পাতা বা জোয়ান, গরম জলে দিয়ে দিনে অন্তত পক্ষে একবার সেই বাষ্প নাক দিয়ে টানুন। কাশি বা গলা খুস খুস থেকে রেহাই পাওয়ার জন্য লবঙ্গ গুঁড়ো করে সেটি গুড় অথবা মধু দিয়ে দিনে ২ – ৩ বার খান। তবে যদি সমস্যার সমাধান না হয়, তবে দ্রুত চিকিৎসকের পরামর্শ নিন।
আয়ুষ মন্ত্রক, প্রথাগত চিকিৎসার মাধ্যমে রোগ – প্রতিরোধ বাড়ানোর লক্ষ্যে রাজ্য সরকারগুলির সঙ্গে নানা উদ্যোগ গ্রহণ করেছে। কোভিড – ১৯ এর মোকাবিলায় এই উদ্যোগগুলি খুবই ফলপ্রসূ। মন্ত্রক, দেশের জেলাগুলিতে আপৎকালীন পরিকল্পনায় আয়ুষের মাধ্যমে চিকিৎসার প্রস্তাব পেশ করেছে।
(CG/CB/SFS